06/06/2019 | Administración LocalMunicipal
Ribeira
Regulamento de segunda actividade de empregados públicos

Ref/Secretaría Xeral/Liviu Florin Canta Cerquella ANUNCIO Rematado o período de exposición ao público do Regulamento de segunda actividade do persoal laboral e funcionario do Concello de Riveira, aprobado inicialmente polo Pleno da Corporación en Sesión Ordinaria de 25 de xuño de 2018, procédese a publicar o texto íntegro do mesmo ao abeiro do disposto no artigo 70-2 da Lei 7/85, do 2 de abril, reguladora das bases do réxime local. Riveira, 3 de xuño de 2019. O alcalde-presidente Asdo.: Manuel Ruiz Rivas REGULAMENTO MUNICIPAL DE PASE DE DETERMINADO PERSOAL FUNCIONARIO E PERSOAL LABORAL Á SEGUNDA ACTIVIDADE De conformidade co establecido no artigo 37.º do Convenio Colectivo do Concello de Riveira (publicado no BOP da Coruña n.º 234, do 09/10/2007) e no artigo 36.º do Acordo Regulador das condicións de traballo do Concello de Riveira (publicado no BOP da Coruña n.º 233, do 08/10/2007); proponse este Regulamento para establecer as condicións nas que determinado persoal funcionario e persoal laboral terán dereito a optar a postos de segunda actividade. Artigo 1.º Poderán solicitar postos de segunda actividade:  O persoal funcionario do Concello de Ribeira pertencente á Escala de Administración Especial (Servizos Especiais) que ocupen postos de policía local e os seus auxiliares e o persoal de oficios.  O persoal laboral e funcionario que desenvolva funcións que requiran esforzo físico: capataces, oficiais, peóns (incluídos Protección Civil), operarios, albaneis, condutores-mecánicos, limpadoras, auxiliares de axuda no fogar, vixiantes… Para o colectivo da Policía Local estarase ao disposto na Lei 4/2007, do 20 de abril, de coordinación de policías locais; e no Decreto 243/2008, do 16 de outubro, polo que se desenvolve a Lei 4/2007. No caso da traballadora que solicite o acceso por embarazo ou lactancia estarase ó disposto na orden PRE/1744/2010, de 30 de junio, por la que se regula el procedimiento de reconocimiento, control y seguimiento de las situaciones de incapacidad temporal, riesgo durante el embarazo y riesgo durante la lactancia natural en el Régimen Especial de la Seguridad Social de los Funcionarios Civiles del Estado. Artigo 2.º Serán destinados á segunda actividade os postos de conserxe reservados a persoal funcionario ou persoal laboral (segundo o caso), xunto cos que se definan na RPT do Concello de Riveira por ser considerados idóneos para este fin. Durante a permanencia en situación de segunda actividade, o persoal gozará de todos os dereitos e obrigas que lle sexan de aplicación, sempre e cando non contraveñan os motivos ou as situacións que orixinaron a situación de segunda actividade. A situación de segunda actividade non implicará ningunha diminución das retribucións básicas e complementarias que se viñeran percibindo. Artigo 3.º As situacións persoais para poder optar aos postos ou ás tarefas/funcións de segunda actividade serán as seguintes:  Ter cumprida a idade de 60 anos.  Sen ter cumprida a idade indicada, os que xustifiquen a insuficiencia de aptitudes psicofísicas que o imposibiliten para o exercicio das tarefas/funcións propias do seu posto de traballo.  Estar a traballadora en situación de embarazo ou lactancia. O Concello poderá, se o considera oportuno, pedir ao solicitante que se someta aos recoñecementos médicos que estime pertinente. Artigo 4.º A preferencia na adxudicación concederase:  En primeiro lugar aos maiores de 60 anos que xustifiquen insuficiencias de aptitudes psicofísicas.  En segundo lugar aos que xustifiquen o padecemento destas insuficiencias, aínda que non alcancen a idade de 60 anos.  En terceiro lugar aos que teñan cumpridos os 60 anos. En todo caso terán preferencia os de maior idade. Artigo 5.º Para poder solicitar un posto de segunda actividade será requisito indispensable estar na situación de servizo activo durante os últimos tres anos. Artigo 6.º Coa finalidade de que se poidan desenvolver, do xeito máis eficaz posible, as funcións do novo posto de traballo derivado do pase á situación de segunda actividade, o Concello proporcionará a formación necesaria, na cal o persoal afectado deberá participar. Artigo 7.º O procedemento para o pase á situación de segunda actividade será o seguinte:  Cando quede vacante unha praza de conserxe ou unha praza das definidas na RPT como idóneas para a segunda actividade, o Concello a sacará a concurso, primeiro entre o persoal funcionario ou persoal laboral (segundo corresponda) da mesma categoría (concurso de traslados) e despois entre os que reúnan os requisitos para optar a un posto de segunda actividade. De non cubrirse a/as praza/s vacante/s mediante este procedemento, estas proveranse nas formas legalmente establecidas.  Cando non exista unha vacante nas prazas que poden cubrirse mediante a segunda actividade e se produza o caso dun persoal funcionario ou persoal laboral que teña diminuídas as súas aptitudes psicofísicas que o imposibiliten para o exercicio das tarefas propias do seu posto de traballo, pero conserve as requiridas para outras funcións, a Alcaldía poderá, mediante a correspondente resolución, adscribilo a outras tarefas/funcións máis axeitadas ás súas capacidades. Artigo 8.º As vacantes que se produzan como consecuencia do pase dun persoal funcionario ou persoal laboral á segunda actividade, proveranse na forma legalmente establecida. Artigo 9.º O persoal funcionario ou persoal laboral que pase á segunda actividade, permanecerá nesta situación ata a xubilación ou outra situación administrativa que non poderá ser a de primeira actividade, excepto que o pase á situación de segunda actividade se produza como consecuencia da insuficiencia de aptitudes psicofísicas que o imposibiliten para o exercicio das tarefas propias do seu posto de traballo, e as causas que o motivaron desapareceran. Neste caso o persoal funcionario ou persoal laboral poderá solicitar o reingreso á primeira actividade, que lle será concedido sempre que houbera algunha praza vacante. Artigo 10.º O persoal funcionario ou persoal laboral que á entrada en vigor deste regulamento, tiveran a idade requirida para o pase á situación de segunda actividade, e unha vez definidas as prazas destinadas a tal fin na RPT do Concello de Riveira, estas irán cubríndose de xeito gradual, por estrita orde de idade, e de xeito que non prexudique os intereses do Concello. Artigo 11.º O prazo máximo de resolución do procedemento para o acceso á segunda actividade por causa de diminución das aptitudes psicofísicas será de catro meses e o de revisión de tres meses, contados desde a data da súa iniciación. Riveira, 3 de xuño de 2019. O alcalde-presidente Asdo.: Manuel Ruiz Rivas